Slike nepostojećih uspomena - Melita Kraus

Rođena sam 1954 godine u Bjelovaru. Sudbina moje obitelji nalikuje sudbini malobrojnih preostalih Židovskih obitelji u Hrvatskoj nakon Holokausta.Važno je bilo preživjeti ,I nastaviti život kroz potomstvo u najčešće mješovitim brakovima. Obitelj moga oca pripadala je Aškenaskim Židovima iz Poljske I Njemačke . Djed je bio imučni trgovac U Požegi . Oženio se bakom koja je bila kči sitnog tvorničara iz Pakračke obitelji Miller. U braku je rođeno 3 sina I 3 kčeri . Sinovi ,a među njima I moj otac završili su fakultete u Beču . Otac je postao liječnik . Kčeri su se također udale za Židovske intelektualce od kojih su neki konvertirali na katoličanstvo . Moj otac I stričevi nisu bili religiozni ,živjeli su u Austrougarskoj prijestolnici u doba njenog največeg intelektualnog procvata ,tako da je njihova glavna vjera bila znanost I filozofija .Bili su suvremenici Junga ,Zvaiga I Freuda . Obitelji mojhih stričeva I tetaka bile su mnogočlane I ugledne . No Holokaust je sve to prekinuo . Stradali su stričevi ,tetke ,baka i nečaci . Jedini preživjeli bili su moj otac I tetka . U kući se u doba mog djetinjstva nikada nije govorilo o porjeklu ,no ja sam ga slučajno saznala kada su mi drugi na to ukazali . Od tada počinje moja potraga .

Želila sam saznati što više o članovima svoje obitelji koju nikad nisam upoznala . Nažalost otac nije bio razgovorljiv ,želio je odgajati me bez predrasuda I mržnje ,želio je podariti mi bezbrižno I sretno djetinjstvo. Otac mi je umro izmučen ratom kada sam imala 17 godina , ubrzo potom I jedina tetka . Od svega je ostao samo jedan stari album sa obiteljskim fotografijama ,I nekoliko komada namještaja i ukrasnih predmeta koji su nastavili plutati besmisleno mojim životom .

Nastavila sam svoju potragu za “izgubljenom karikom “ čitajući Židovsku književnost ,proučavajući Yiddish glazbu ,stvarajući vlastiti svjet” nepostojećih uspomena”!

U identitetu svakoga naroda, uspomene su njegov temeljni kamen. One se slažu jedna do druge, isprepliću se, prožimaju i svijet što ih okružuje čine jedinstvenom pozornicom na kojoj je moguće i ono što se možda nikad nije ni dogodilo. Ali postoje i narodi poput Židova, čije su uspomene nadživješi mnoga stratišta ljudske civilizacije, ostali bez te mogućnosti vezivanja za vanjski svijet u kojem su nastajale. Te uspomene, nekad kao upozorenje ili opomena, ali često i kao nada u život, lebde u imaginarnim prostorima u kojima se čuvaju i prenose u žilavoj tradiciji. Da bi se tradicija održala sve se u njima pretvara u simbole, uspomene se utječu arhetipskim sjećanjima, koji čine postojećim  ono što je uništeno  i postalo nepostojeće! Arhetipske uspomene oživljavaju u pojedincu i nadomještaju one stvarne, obiteljske, životne! Pomoću tih simboličnih slika  pojedinac ponovno ima priliku izgraditi vlastiti identitet, zamjeniti ga za obiteljsku tradiciju  uništenih obitelji.   Slikajući svoje Slikopriče,  sebi i svjetu pričam neprekidnu priču  o potonulom svjetu židovskog *shtetla*. Priče oblikujem oslikavajući svitke o Exodusu, Golemu ili Lilith, Gradu Chelmu i njegovim divnim ludama, koje su skupa sa gradom nestale u nepovrat, svijetu klezmera,židovskih glazbenika,svadbi, ljubavi ,te vječne teme rastanka sa starim krajem.”